CELEX: 62010TN0206
Language: fi
Date: 2010-04-30 00:00:00
Title: Asia T-206/10: Kanne 30.4.2010 — Vesteda Groep v. komissio

3.7.2010   
            
            
               FI
            
            
               Euroopan unionin virallinen lehti
            
            
               C 179/53
            
         Kanne 30.4.2010 — Vesteda Groep v. komissio
   (Asia T-206/10)
   2010/C 179/90
   Oikeudenkäyntikieli: hollanti
   
      Asianosaiset
   
   
      Kantaja: Vesteda Groep BV (Maastricht, Alankomaat) (edustajat: asianajajat G. van der Wal ja T. Boesman)
   
      Vastaaja: Euroopan komissio
   
      Vaatimukset
   
   
               —
            
            
               komission 15.12.2009 tekemä päätös on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii, että tuomioistuin kumoaa valtiontuista nro E 2/2005 ja N 642/2009 (Alankomaat) — sosiaalisen asuntotuotantoalan yhtiöille myönnetty olemassa oleva tuki ja erityinen hanketuki — 15.12.2009 tehdyn komission päätöksen K(2010)26 lopullinen. Kantaja vetoaa kanteensa tueksi kolmeen kanneperusteeseen.
   Kantaja esittää ensimmäiseksi, että komissio on riidanalaisen päätöksen 25–37 kohdassa perusteettomasti ja oikeussääntöjen vastaisesti katsonut, että Alankomaiden tukijärjestelmä sosiaalisen asuntotuotannon rahoittamiseksi ja kaikki siihen myöhemmin tehdyt muutokset ovat olleet ETY-sopimuksen voimaantulosta lähtien olemassa olevaa tukea, jota komission on tällä perusteella arvioitava SEUT 108 artiklan 1 kohdan ja asetuksen N:o 659/1999 (1) 5 luvun mukaisesti. Kantajan mukaan komissio on tehnyt arviointivirheitä, laiminlyönyt tukijärjestelmän muutosten riittävän tutkimisen ja perustellut riidanalaisen päätöksen puutteellisesti.
   Toiseksi kantajan mukaan komissio on asetuksen N:o 659/1999 19 artiklan nojalla tekemässään päätöksessä perusteettomasti ja oikeussääntöjen vastaisesti hyväksynyt Alankomaiden ehdottamat toimenpiteet asetuksen N:o 659/1999 19 artiklan 1 kohdassa tarkoitetulla tavalla. Komission hyväksymät aiheelliset toimenpiteet ovat kantajan mukaan riittämättömiä ja/tai soveltumattomia sen varmistamiseen, että olemassa oleva tuki on yhteensopiva SEUT 107 ja SEUT 106 artiklan kanssa. Komissio on lisäksi soveltanut SEUT 106 artiklan 2 kohdassa määrättyjä ehtoja virheellisesti ja perustellut ratkaisunsa riittämättömästi.
   Kolmanneksi kantaja katsoo, että komissio on perusteettomasti ja oikeussäännösten vastaisesti jättänyt aloittamatta SEUT 108 artiklan 2 kohdan ja asetuksen N:o 659/1999 4 artiklan 4 kohdan mukaisen menettelyn.
   
      (1)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, s. 1).